http://www.loc.gov/mods/v3 http://www.loc.gov/standards/mods/v3/mods-3-2.xsd
Európska Zelená dohoda: úspech alebo zlyhanie?
Európska únia si stanovila ambiciózny cieľ zredukovať emisie minimálne na úrovni 55% do roku 2030 v porovnaní s úrovňou z roku 1990 a dosiahnuť klimatickú neutrálnosť do roku 2050. Tento cieľ sa javí ako príliš ambiciózny a je nepravdepodobné, že sa skutočne naplní. Na úrovni Európskej únie sa prijímajú viaceré právne záväzné akty v oblasti ovzdušia, vody alebo pôdy a poľnohospodárstva s cieľom zabezpečiť harmonizáciu pravidiel vo všetkých členských štátoch. Zároveň, prebieha revízia viacerých už existujúcich právnych aktov. Napriek tomu to predstavuje len jednu časť cieľa. Druhá, omnoho dôležitejšia, záleží od vôle a odhodlania štátov správne transponovať a aplikovať európske pravidlá na národnej úrovni. V posledných 8 rokoch, Európska komisia začala viac ako 2 800 konaní pre nedostatočnú alebo nesprávnu transpozíciu, alebo zlú aplikačnú prax členských štátov pri preberaní limitov a pravidiel týkajúcich sa životného prostredia nastavených európskymi smernicami. Členské štáty majú problém plniť si svoje povinnosti a domnievam sa, že tento problém bude aj naďalej pokračovať napriek úsiliu Európskej únie dosiahnuť ciele stanovené Európskou zelenou dohodou. Touto prácou chcem poukázať na nedostatky a komplikácie, ktoré vyvstávajú v súvislosti s napĺňaním cieľov v oblasti životného prostredia na úrovni Európskej únie